నీ తిండి బంగారం కానూ... - Sunday Magazine
సొమ్మున్నవాళ్ల తిండి సోగ్గా ఉండాలన్నది తప్ప నిజం చెప్పాలంటే స్వచ్ఛ బంగారానికి రుచీ ఉండదు. కుంకుమపువ్వులా పరిమళమూ లేదు. తింటే ఏమొస్తుందన్నదీ ఎవరికీ సరిగ్గా తెలియదు, కానీ వాళ్లు తిన్నారనో వీళ్లు తిన్నారనో పొట్టను శుద్ధి చేస్తుందన్న నమ్మకంతోనో గొప్పగా ఫీలై తెగ తినేస్తున్నారు. తింటున్నారు కదాని రెస్టరెంట్లు వాళ్లు పోటీపడి దోసెలమీదా పిజ్జాలమీదా బర్గర్లమీదా అందంకోసం పుత్తడిరేకుల్ని అంటించేస్తున్నారు. కేకులూ చాకొలెట్లూ ఐసుక్రీములూ కాఫీలూ టీలూ సరేసరి. ఒకప్పుడు సిల్వర్‌ వరఖ్‌లని అతికించినట్లుగా మిఠాయిలకీ పుత్తడిని అద్దేస్తున్నారు. గోల్డెన్‌ స్వీట్స్‌ పేరుతో మంగళూరుకి చెందిన ఓ మిఠాయి దుకాణంలో సాధారణంగా కిలో నాలుగైదొందల రూపాయలుండే స్వీట్లని సుమారు ఆరు వేల రూపాయలకి విక్రయిస్తున్నారట. మరీ అంత రేటా అంటే మేం 23.5 క్యారెట్ల రేకుల్నే వాడుతున్నాం అంటున్నారా దుకాణదారులు. కేవలం ఆర్డరుమీద మాత్రమే చేస్తారట. ఒక్కో స్వీటు ధర 300 నుంచి 400 వరకూ పడుతుందట మరి. హైదరాబాద్‌లోనూ కొన్ని రెస్టరెంట్లు బంగారు పూత పూసిన దోసెల్ని వేడివేడిగా అందిస్తున్నాయి. అమెరికా, ఫ్రాన్స్‌ లాంటి దేశాల్లో వైనూ షాంపేనూ వంటి... హాట్‌ డ్రింకుల్లోనూ గోల్డెన్‌ ఫ్లేక్సు కలుపుకుని తాగేస్తున్నారు. అరిజోనా స్టేట్‌ యూనివర్సిటీకి చెందిన విద్యార్థులు 'గ్రాండ్‌ క్యూ' పేరుతో 24 క్యారెట్ల బంగారాన్ని కలిపిన వైన్‌ను ప్రత్యేకంగా తయారుచేశారట. మిగిలిన గోల్డెన్‌ వైన్స్‌లో మాదిరిగా మన ప్రమేయం లేకుండా వాటంతటవే కదులుతూ మెరవడం దీని ప్రత్యేకత.
'పసిడి'చాపల్యం!
పసిపిల్లలకు వెండిబువ్వ తినిపించేందుకన్నట్లు సంపన్నులతోబాటు కాస్తో కూస్తో డబ్బున్నవాళ్లూ ఏదో తంటాలుపడి వెండిపళ్లాలూ వెండిగిన్నెల్లాంటివి కొంటుంటారు. సిల్వర్‌ వరఖ్‌ల పేరుతో వెండి తినడమూ తెలుసు. బంగారపు తిండి మన దగ్గర అరుదనే అనుకుంటాం. కానీ చిత్రంగా ప్రపంచంలోకెల్లా అత్యంత ఎక్కువగా బంగారాన్ని భుజిస్తున్నది మనమేనట. ఒకటీ రెండూ కాదు, ఏటా 12 టన్నుల బంగారాన్ని లాగించేస్తున్నాం. పెళ్లిళ్లూ వేడుకల సందర్భంలో- కొన్ని రకాల వంటకాలనీ, కేకులూ పేస్ట్రీల్లాంటి వాటినీ బంగారంతో అలంకరిస్తున్నారు. ఈమధ్య మన తెలుగు రాష్ట్రాల్లోని అపర కుబేరులు పెళ్లిభోజనంలో అన్నంలో కూర వేసినట్లుగా గోల్డ్‌ఫ్లేక్స్‌నీ వడ్డించిన సంగతులు సోషల్‌మీడియాలో హల్‌చల్‌ చేస్తున్నాయి. దాంతో పసిడి తిండి ఓ విలాసవంతమైన ట్రెండ్‌గా మారింది. కానీ బంగారాన్ని తినడం అనేది ఈనాటిది కాదు, జపాన్‌లో కొత్త సంవత్సరానికి బంగారురేకులు అద్దిన వంటల్ని బహుమతులుగా ఇచ్చిపుచ్చుకుంటారు. ఆరోగ్యానికి మంచిదన్న నమ్మకంతో పలుచని బంగారు రేకుల్ని టీలో వేసుకుని చప్పరిస్తారట. బంగారాన్ని భుజిస్తే మరణం ఉండదని చైనీయులు నమ్మితే, దేవతల ప్రీత్యర్థం ఈజిప్షియన్లు ఆహారాన్ని బంగారంతో అలంకరించేవారట. ఆరోగ్యమని భారతీయులూ, శృంగారప్రేరితమని పాకిస్థానీయులు తింటుంటారట. ఫ్రాన్స్‌, స్విట్జర్లాండుల్లో చాకొలెట్లూ ట్రఫెల్సూ... వంటి వాటిని గోల్డ్‌ ఫ్లేక్స్‌తో అలంకరించడం వాడుకలో ఉంది. పోలెండ్‌, నెథర్లాండ్స్‌లో వైనుల్లో కలపడం 16వ శతాబ్దంలోనే మొదలైందట.
సువర్ణ వైద్యం!
బ్యాక్టీరియాని తట్టుకునే శక్తి బంగారానికి ఉండటంతో అనేక వ్యాధుల నివారణకోసం మందుల్లో వాడేవారు సంప్రదాయ వైద్యులు. స్వర్ణ భస్మంతో కలిపి చేసిన అనేక రకాల ఔషధాల్ని ఆయుర్వేద వైద్యంలో తయారుచేయడం తెలిసిందే. బంగారాన్ని మందు రూపంలో వాడటాన్నే క్రిజోథెరపీ అంటారు. 1929లో జాక్వెస్‌ ఫారెస్టీయర్‌ అనే నిపుణుడు ఆర్థ్రయిటిస్‌ వ్యాధికి క్రిజోథెరపీ వల్ల ఫలితం ఉంటుందని ప్రయోగపూర్వకంగా తెలిపాడు. దాంతో ఆ తరవాత ఐరోపాలో బంగారు ఔషధంతోనే రుమటాయిడ్‌ ఆర్ధ్రయిటిస్‌ను తగ్గించేవారట. దీన్ని ఇంజెక్టు చేయడంవల్ల అరిగిన ఎముకలకు ఊతంలా ఉండి, అంటే మృదులాస్థిలా పనిచేసి, నొప్పుల్ని తగ్గిస్తుందట. ఇటీవల హెచ్‌ఐవీ, క్యాన్సర్‌ చికిత్సల్లో బంగారులోహం పనితీరు గురించి పరిశోధనలు జరుగుతున్నాయి. నేషనల్‌ యూనివర్సిటీ ఆఫ్‌ సింగపూర్‌ నిపుణులయితే క్యాన్సర్‌ చికిత్సలో వాడే మందుల్లోని బంగారు సమ్మేళనం గురించి పేటెంట్‌ కూడా తీసుకున్నారు. బంగారపు దంతాలను పెట్టించుకోవడం అనేది క్రీ.పూ. ఏడో శతాబ్దం నుంచీ ఉంది. ప్రస్తుతం గుండెకి అమర్చే పేస్‌మేకర్లూ చెవిలోని పరికరాలూ... వంటి వాటిని కూడా బంగారంతోనే తయారుచేస్తున్నారు. శరీరంలోని ఏ భాగంలో అమర్చినా శుద్ధ బంగారం వేటితోనూ చర్య పొందదు. రసాయనభాషలో చెప్పాలంటే ఇదో జడపదార్థం. కరగాలన్నా కూడా 1064.43 డిగ్రీల సెల్సియస్‌ ఉష్ణోగ్రత కావాలి. దాంతో జీర్ణ వ్యవస్థకు ఎలాంటి హానీ ఉండదు. ఈ కారణంతోనే విలాసవంతమైన హోటళ్లలోని షెఫ్‌లు, నగల డిజైనర్ల తరహాలోనే లక్షల రూపాయల ఖరీదు పలికే రకరకాల పసిడి వంటకాలను వండి, వడ్డించేస్తున్నారు.
తినొచ్చన్నారు కదాని గొలుసు కరిగించి నోట్లో వేసుకునేరు.... సాధారణంగా తినే బంగారాన్ని 23, 24 క్యారెట్ల బంగారంతోనే తయారుచేస్తారు. వస్తువుల్లో మాదిరిగా తినే బంగారంలో వెండి తప్ప మరే ఇతర లోహాన్నీ కలపరు. వెండి పొట్టలో పూర్తిగా జీర్ణమైపోగా, బంగారం మాత్రం 24 గంటల తరవాత విసర్జితమవుతుందట.
పైగా వెండి, ఇత్తడి... వంటి లోహాల మాదిరిగా బంగారం ఆక్సీకరణం చెందదు. అందుకే అది ఎప్పటికీ వన్నె తరగదు. మిగిలిన లోహాలతో పోల్చితే ఇదే మృదువైనది. దాంతో ఒక గ్రాము పుత్తడిని సుత్తితో కొట్టడం ద్వారానే చదరపు మీటరు పరిమాణం గల రేకులా ఎంతమాత్రం మెరుపు తగ్గకుండా తయారుచేస్తారు. దీని తయారీలో జపనీయులు సిద్ధహస్తులు. డెలాఫీ వంటి అంతర్జాతీయ బ్రాండెడ్‌ కంపెనీలే కాదు, స్థానికంగానూ అనేకమంది బంగారాన్ని పొడి, రజను, ఫ్లేకులు, రేకులు... ఇలా రకరకాల రూపాల్లో తయారుచేస్తుంటారు. రేకుల్లో కూడా రెండు రకాలు ఉంటాయి. ముక్కలుగా తుంచి చల్లుకునేందుకు వీలైనవీ కేకుల్లాంటి వాటిమీద మొత్తంగా అతికించేల్లాంటివీ రెండు రకాలు ఉంటాయి. కొన్ని కంపెనీలయితే క్యాప్సూల్స్‌నీ చేసి విక్రయిస్తున్నాయి. కొందరు రాగి కూడా కలిపి చేస్తుంటారు. అందుకే కొనేటప్పుడు ఎలాంటి లోహాలూ కలపని స్వచ్ఛమైన బంగారాన్ని మాత్రమే కొనాలన్నది గుర్తుంచుకోవాలి. ఏదిఏమైనా అందం, గొప్పతనం ప్రదర్శనలకోసమే ఆహారపదార్థాలని బంగారంతో అలంకరిస్తున్నారు. అదే అందులోని రహస్యం సుమీ!
nee tindi bangaram kaanuu... - Sunday Magazine
sommunnavalla tindi sogga undaalannadi tappa nijam cheppalante swachcha bangaaraaniki ruchee undadu. kunkumapuvvula parimalamuu ledu. tinte emostundannadi evariki sarigga teliyadu, cony vaallu tinnarano veellu tinnarano pottanu suddhi chestundanna nammakamthono goppagaa pheelai tega tinestunnaru. tintunnaru kadaani resterentlu vaallu potipadi doselameeda pijjalameeda bargarlameeda andamkosam puttadirekulni antinchestunnaru. kekuluu chaakoletluu isucreemuluu kaafiiluu teeluu saresari. okappudu silvarm varakhilani atikinchinatlugaa mitaayilakee puttadini addestunnaru. goldene sweetse paerutho mangaluruki chendina oo mitaayi dukaanamlo saadhaaranamgaa kilo naalugaidondala roopaayalunde sweetlani sumaru aaru vela roopaayalaki vikrayistunnaarata. mari anta reta ante mem 23.5 carretla rekulne vaadutunnaam antunnara dukaanadaarulu. kevalam aardarumeeda matrame chestarata. okko sweetu dhara 300 nunchi 400 varakuu padutundata mari. hyderabadylonu konni resterentlu bangaaru pootha poosina doselni vedivedigaa andistunnaayi. america, franse lanti deshaallo vainoo shampenu vanti... hate drinkulloonuu goldene flayksu kalupukuni taagestunnaaru. arijona state universityki chendina vidyaarthulu 'grande kyuu' paerutho 24 carretla bangaaraanni kalipina vainnu pratyekamgaa tayaarucheesaarata. migilina goldene vineslo maadirigaa mana prameyam lekunda vaatantatave kadulutuu meravadam deeni pratyekata.
'pasidi'chaapalyam!
pasipillalaku vendibuvva tinipinchendukannatla sampannulatobatu kasto kusto dabbunnavallu edho tantalupadi vendipallaaluu vendiginnellantiva kontuntaaru. silvarm varakhila paerutho vendi tinadamuu telusu. bangaarapu tindi mana daggara arudane anukuntam. cony chitramgaa prapanchamlokella atyanta ekkuvagaa bangaaraanni bhujistunnadi manamenata. okati rendoo kaadu, eta 12 tannula bangaaraanni laginchestunnam. pellilluu vedukala sandarbhamlo- konni rakala vantakaalanii, kekuluu pastrillanti vaatinii bangaaramtho alankaristunnaru. eemadhya mana telugu rashtralloni apara kuberulu pellibhojanamlo annamlo kuura vesinatlugaa goldeafleksni vaddinchina sangatulu soshalnidiyaalo halachalli chestunnayi. daamto pasidi tindi oo vilaasavantamaina trendega maarindi. cony bangaaraanni tinadam anedi eenaatidi kaadu, japaanlo kotta samvatsaraaniki bangaarurekulu addina vantalni bahumatulugaa ichipuchukchuntaaru. aarogyaaniki manchidanna nammakamtho paluchani bangaaru rekulni teelo vesukuni chapparistaarata. bangaaraanni bhujiste maranam undadani chaineeyulu nammithe, devatala preetyartham eejipshiyanlu aahaaraanni bangaaramtho alankarinchevaarata. aarogyamani bhaaratheeyuluu, shrungaarapreritamani paakisthaaneeyulu tintuntaarata. franse, switzerlandlo chaakoletluu trafelsoo... vanti vaatini golde flakesnatho alankarinchadam vaadukalo undi. pollendi, netherlandselo vainullo kalapadam 16va sataabdamlone modalaindata.
suvarna vaidyam!
bacteriani tattukune sakti bangaaraaniki undatamtho aneka vyaadhula nivaaranakosam mandullo vaadevaaru sampradaaya vaidyulu. swarna bhasmamto kalipi chesina aneka rakala aushadhaalni aayurveda vaidyamlo tayaarucheyadam telisinde. bangaaraanni mandu roopamlo vaadataanne crisotherapy antaaru. 1929loo jackwesse forrestier ane nipunudu arthriatisis vyaadhiki crisotherapy valla phalitam untundani prayogapuurvakamgaa telipaadu. daamto aa taravaata airopalo bangaaru aushadhamtone rumataide aardhrayitisni tagginchevaarata. deenni injectu cheyadamvalla arigina emukalaku ootamlaa undi, ante mrudulasthila panichesi, noppulni taggistundata. iteevala heanie, cancerse chikitsallo bangaruloham paniteeru gurinchi parisodhanalu jarugutunnaayi. neshanalne university aff singapure nipunulayithe cancerse chikitsalo vade mandullooni bangaaru sammelanam gurinchi patenti kuudaa teesukunnaru. bangaarapu dantaalanu pettinchukovadam anedi cree.poo. edo sataabdam nunchi undi. prastutam gundeki amarche pasemekarlu cheviloni parikaraaluu... vanti vaatini kuudaa bangaramtone tayaaruchestunnaaru. sareeramlooni e bhaagamlo amarchina suddha bangaram vaetitoonuu charya pondadu. rasayanabhashalo cheppalante idho jadapadaartham. karagalanna kuudaa 1064.43 degreela selsiussi ushnograta kavali. daamto jeerna vyavasthaku elanti haani undadu. ee kaaranamtoonae vilaasavantamaina hotallaloni sheflu, nagala desinerla tarahaalone lakshala roopaayala khareedu palike rakarakaala pasidi vantakaalanu vandi, vaddinchestunnaru.
tinochannaru kadaani golusu kariginchi notlo vesukuneru.... saadhaaranamgaa tine bangaaraanni 23, 24 carretla bangaramtone tayaaruchestaaru. vastuvullo maadirigaa tine bangaaramlo vendi tappa mare itara lohanni kalaparu. vendi pottalo puurtigaa jeernamaipogaa, bangaram maatram 24 gantala taravaata visarjitamavutundata.
paiga vendi, ittadi... vanti lohala maadirigaa bangaram aakseekaranam chendadu. anduke adhi eppatiki vanne taragadu. migilina lohalatho polchithe ide mruduvainadi. daamto oka graamu puttadini suttito kottadam dwarane chadarapu meetaru parimaanam gala rekula entamaatram merupu taggakunda tayaaruchestaaru. deeni tayaareelo japaneeyulu siddahastulu. delafy vanti antarjaatiiya branded companyle kaadu, sthaanikamgaanuu anekamandi bangaaraanni podi, rajanu, flakulu, rekulu... ilaa rakarakaala roopaallo tayaaruchestuntaaru. rekullo kuudaa rendu rakalu untaayi. mukkalugaa tunchi challukunenduku veelainavee kekullanti vaatimeeda mottamgaa atikinchellantivi rendu rakalu untaayi. konni kampeneelayithe capsulesni chesi vikrayistunnaayi. kondaru raagi kuudaa kalipi chestuntaaru. anduke konetappudu elanti lohalu kalapani swachchamaina bangaaraanni matrame konalannadi gurtunchukovali. ediyemaina andam, goppatanam pradarsanalakosame aahaarapadaarthaalani bangaaramtho alankaristunnaru. adhe andulooni rahasyam sumi!